Diari Oficial de la Generalitat Valenciana


Sumari del DOGV 9442, del 05-10-2022 (2022/9034)

RESOLUCIÓ de 3 d'octubre de 2022, de la consellera d'Innovació, Universitats, Ciència i Societat Digital, per la qual es nomena coordinador general de les proves d'accés a la universitat per als cursos 2022-2023 i 2023-2024.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9442

Data del DOGV
:   05-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9034


Data del document
:   03-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital

RESOLUCIÓ de 3 d'octubre de 2022, de la consellera d'Innovació, Universitats, Ciència i Societat Digital, per la qual es nomena coordinador general de les proves d'accés a la universitat per als cursos 2022-2023 i 2023-2024. [2022/9034]  
Vist l'article 6, apartats 1 i 3, del Decret 38/2021, de 5 de març, del Consell, pel qual es regula la Comissió Gestora dels Processos d'Accés i Preinscripció en les Universitats Públiques del Sistema Universitari Valencià, que estableix:  
«1. La persona que exercisca la titularitat de la coordinació general de la prova d'accés a la universitat serà nomenada pel titular de la conselleria competent en matèria d'universitats, a proposta de les universitats públiques valencianes, entre el professorat del cos docent universitari.  
Si no es realitza proposta de candidat per les universitats, es procedirà a la seua designació per la persona que exercisca la titularitat de la conselleria competent en matèria d'universitats.  
3. El nomenament de la persona titular de la coordinació general de la prova d'accés a la universitat tindrà una duració mínima de dos anys.»  
Vista la Resolució de 9 de setembre de 2020, de la consellera d'Innovació, Universitats, Ciència i Societat Digital, per la qual es va nomenar coordinador general de les proves d'accés a la universitat per als anys 2020-2021 i 2021-2022 (DOGV 8920, 06.10.2020).  
Vist que les cinc universitats públiques del Sistema Universitari Valencià (Universitat de València, Universitat Politècnica de València, Universitat d'Alacant, Universitat Jaume I i Universitat Miguel Hernández d'Elx) han ratificat la continuïtat de l'actual coordinador.  
  
En exercici de les atribucions conferides per la normativa més amunt esmentada, per l'article 28 de la Llei 5/1983, de 30 de desembre, del Consell, i el Decret 243/2019, de 25 d'octubre, del Consell, pel qual s'aprova el Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Nomenar Antoni Gil Trilles com a coordinador general de les proves d'accés a la universitat per als cursos 2022-2023 i 2023-2024.  
  
Segon  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar recurs potestatiu de reposició o bé caldrà plantejar directament recurs contenciós administratiu, en els terminis i davant els òrgans següents:  
  
a) El recurs de reposició haurà d'interposar-se davant la consellera d'Innovació, Universitats, Ciència i Societat Digital en el termini d'un mes a comptar de l'endemà de la publicació en el DOGV.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el DOGV.  
  
  
Alacant, 3 d'octubre de 2022.- La consellera d'Innovació, Universitats, Ciència i Societat Digital: Josefina Bueno Alonso.